CELEX: 52010XG1203(04)
Language: bg
Date: 2010-11-18 00:00:00
Title: Заключения на Съвета от 18 ноември 2010 година относно ролята на спорта като източник и двигател за активно социално приобщаване

3.12.2010   
            
            
               BG
            
            
               Официален вестник на Европейския съюз
            
            
               C 326/5
            
         Заключения на Съвета от 18 ноември 2010 година относно ролята на спорта като източник и двигател за активно социално приобщаване
   2010/C 326/04
   СЪВЕТЪТ НА ЕВРОПЕЙСКИЯ СЪЮЗ,
   1.   КАТО ПРИПОМНЯ:
   Политическия контекст на този въпрос, очертан в приложението, по-специално:
   
               —
            
            
               декларацията, приложена към Заключенията на Европейския съвет от 7—9 декември 2000 г., в която се посочва, че спортът е човешка дейност, почиваща върху фундаментални социални, образователни и културни ценности, и фактор, допринасящ за интеграция, участие в обществения живот, толерантност, приемане на различията и спазване на правилата (1),
            
         
               —
            
            
               Решение № 291/2003/ЕО на Европейския парламент и на Съвета от 6 февруари 2003 г. относно определянето на Европейската година на образование чрез спорт 2004 г. (2)
               
            
         
               —
            
            
               Решение № 1098/2008/ЕО на Европейския парламент и на Съвета от 22 октомври 2008 г. относно Европейската година на борбата с бедността и социалното изключване (2010 г.) (3).
            
         2.   КАТО ПРИВЕТСТВА:
   
               —
            
            
               факта, че след влизането в сила на Договора от Лисабон (4) на 1 декември 2009 г. спортът стана компетентност на Европейския съюз и че, следователно, европейското измерение в спорта предстои да се развива и занапред, като се взема предвид по-специално социалната и образователната функция на спорта,
            
         
               —
            
            
               намерението на Европейската комисия да приеме до края на 2010 г. съобщение относно Договора от Лисабон и спорта.
            
         3.   ОТЧИТА, ЧЕ:
   
               1.
            
            
               общите приоритети, като повишаването на заетостта, социалното приобщаване, равенството между половете, равния достъп до съоръжения и услуги, солидарността между поколенията и междукултурния диалог, се нуждаят от по-силна подкрепа в Европейския съюз като цяло, включително в областта на спорта;
            
         
               2.
            
            
               спортът заема важно място в живота на много граждани на ЕС и играе значителна обществена роля с мощен потенциал за социално приобщаване в спорта и чрез него, което означава, че участието в спортна или физическа дейност допринася по много различни начини за приобщаването към обществото; като приобщаването към спорта означава комбинация от „спорт за всички“, равен достъп до спорта, еднакви възможности в спорта и разнообразни, зависещи от търсенето възможности за спортуване и спортни съоръжения, като същевременно социалното приобщаване чрез спорта означава пълноценно участие в обществото, развитие на общностите и укрепване на социалното сближаване;
            
         
               3.
            
            
               движението за спорт може да даде важен принос в решаването на проблеми от обществен интерес, като социалното приобщаване. В този контекст професионалните спортисти и спортистите любители, както и спортните клубове дават примери за подражание на обществото, особено на младите хора, като и другите спортни организации и организациите на гражданското общество, занимаващи се със спорт, допринасят за социалното включване в спорта и чрез него;
            
         
               4.
            
            
               достъпът до различните аспекти на спорта и участието в тях са важни за индивидуалното развитие, за чувството за идентичност и принадлежност на отделната личност, за физическото и психическото благосъстояние, за нейното овластяване, социални компетентности и мрежи, междукултурни комуникации и пригодност за заетост;
            
         
               5.
            
            
               провеждането на Европейската конференция по въпросите на участието в спорта на местно равнище — социално приобщаване и борба с бедността, на 13—14 октомври в Льовен, Белгия, която показа, че спортът играе важна роля в социалното приобщаване на групи в неравностойно положение, особено на местно равнище.
            
         4.   ОПРЕДЕЛЯ, ПРИ НАДЛЕЖНО СПАЗВАНЕ НА ПРИНЦИПА НА СУБСИДИАРНОСТ, СЛЕДНИТЕ ОБЩИ ПРИОРИТЕТИ С ОГЛЕД НА НАСЪРЧАВАНЕТО НА СОЦИАЛНОТО ПРИОБЩАВАНЕ В СПОРТА И ЧРЕЗ НЕГО:
   
               4.1.
            
            
               Подкрепа за принципа „Спорт за всички“, основан на равни възможности, чрез:
               
                           1.
                        
                        
                           по-голямо цялостно участие в спортни занимания и насърчаване на физически дейности за възможно най-голям брой граждани, между които млади хора;
                        
                     
                           2.
                        
                        
                           обръщане на специално внимание на социалното приобщаване в спорта на хора, които понастоящем не са физически активни, главно измежду групите в неравностойно социално положение;
                        
                     
                           3.
                        
                        
                           отчитане на значението на достъпа до „спорт за всички“, включително достъпността и наличността на спортни съоръжения, инфраструктура и места за провеждане на спортни мероприятия, за възможно най-голям брой хора, и по-специално за хора с увреждания, както и на това колко е важно да се даде възможност на хората с увреждания да участват на равна основа с останалите в дейности за отдих, развлечение и спорт;
                        
                     
                           4.
                        
                        
                           насърчаване на равенството между половете в спорта, особено по отношение на достъпа до спорт и представителството в органи за вземане на решения, включително чрез активни мерки срещу насаждането на стереотипи за половете.
                        
                     
         
               4.2.
            
            
               По-пълноценно използване на потенциала на спорта като принос към изграждането на общностите, социалното единство и приобщаващия растеж посредством:
               
                           1.
                        
                        
                           съсредоточаване върху използването на спорта за насърчаване на приобщаването в обществото на групи в неравностойно положение с цел да се изградят по-единни общности;
                        
                     
                           2.
                        
                        
                           признаване и увеличаване на придобиването на умения и компетентности, като дисциплинираност, работа в екип и постоянство, чрез дейности за самостоятелно учене в спорта, в т.ч. чрез доброволчески дейности, като начин за повишаване на пригодността за заетост;
                        
                     
                           3.
                        
                        
                           отчитане на потенциала на спорта от гледна точка на икономиката, заетостта и ученето за принос към интелигентен, устойчив и приобщаващ растеж, необходим за постигане на устойчиво бъдеще.
                        
                     
         
               4.3.
            
            
               Подкрепа за транснационален обмен на стратегии и методики с оглед по-добро оползотворяване на потенциала на спорта за социално приобщаване на национално и европейско равнище посредством:
               
                           1.
                        
                        
                           стимулиране на взаимодействията между държавите-членки и властите на местно и регионално равнище и осигуряване на тяхното участие, по-специално що се отнася до взаимния обмен на познания и най-добри практики;
                        
                     
                           2.
                        
                        
                           оказване на подкрепа за научните изследвания и анализа на отношението между спорта и социалното приобщаване за създаване на аналитична рамка, основаваща се на опита от практиката, като се обръща специално внимание на социалното приобщаване на групите в неравностойно положение чрез спорта;
                        
                     
                           3.
                        
                        
                           наблюдение и оценка на съществуващите политики с оглед оказване на подкрепа за вземане на решения и подобряване на бъдещите действия, като се вземат предвид възгледите на съответните участници.
                        
                     
         5.   ЕТО ЗАЩО, ВЪВ ВРЪЗКА С ИЗЛОЖЕНИТЕ ПО-ГОРЕ ВЪПРОСИ, ПРИКАНВА ДЪРЖАВИТЕ-ЧЛЕНКИ И КОМИСИЯТА В РАМКИТЕ НА ТЕХНИТЕ СЪОТВЕТНИ ОБЛАСТИ НА КОМПЕТЕНТНОСТ, ПРИ НАДЛЕЖНО СПАЗВАНЕ НА ПРИНЦИПА НА СУБСИДИАРНОСТ И ПРИ ОТЧИТАНЕ НА СПЕЦИФИКАТА НА СПОРТА:
   
               1.
            
            
               да насърчават сътрудничеството в областта на спорта на принципа „Спорт за всички“, основан на равен достъп и равни възможности, по-специално за хора, които не са физически активни, като се ръководят от първостепенното значение на социалното приобщаване в спорта и чрез него;
            
         
               2.
            
            
               да насърчават действия, които изграждат силна връзка между спорта и сектори, ангажирани с въпроса за социалното приобщаване, и да повишават интереса към спорта сред хората, които не са физически активни;
            
         
               3.
            
            
               да насърчават и разширяват участието в спортни дейности на хора, произхождащи от среди с неравностойно положение, като същевременно осигуряват чрез спорта социалното им приобщаване посредством включването им в нови социални мрежи и изграждането у тях на нови умения;
            
         
               4.
            
            
               да насърчават междукултурния диалог посредством социално приобщаване чрез спорта на хора с различен културен произход;
            
         
               5.
            
            
               да насърчават действия, свързани със социалното приобщаване в спорта и чрез него на хора с увреждания, включително подобряване на инфраструктурата и достъпността на спортните съоръжения и местата за провеждане на спортни мероприятия, както и на научните изследвания върху специализирани спортни уреди, и да отдават приоритет на спорта;
            
         
               6.
            
            
               да насърчават действия, свързани с включване в дейностите, свързани със спорта, на въпросите на равенството между половете, особено на равния достъп до ръководни длъжности, и да разглеждат спорта във връзка с ролята на половете съгласно Стратегията за равенство между жените и мъжете 2010—2015 г. (5)
               
            
         
               7.
            
            
               да разработят канали за комуникация и сътрудничество с други свързани области на политиките и отдели в рамките на различните институции на ЕС и помежду им, както и в държавите-членки, като се обръща специално внимание на положителния принос на спорта за социалното приобщаване и той бъде включен в съответните планове за действие, като плановете за действие за социално приобщаване и плановете за действие срещу бедността;
            
         
               8.
            
            
               да насърчават признаването на самостоятелното учене чрез спорта като допълнение към формалното образование, получено чрез придобиване на конструктивни умения и компетентности, необходими за постигане на пригодност за заетост, във връзка с устойчивия и приобщаващ растеж;
            
         
               9.
            
            
               да повишават осведомеността за доброволческите дейности в спорта и да изтъкват тяхното значение като инструмент за постигане на социално приобщаване и като средство за придобиване на умения, които да допринасят за пригодността за заетост и единството, особено в контекста на Европейската година на доброволческите дейности за насърчаване на активна гражданска позиция (2011 г.);
            
         
               10.
            
            
               да насърчават и подкрепят инструментите за взаимно обучение, интердисциплинарните научни изследвания, имащи за цел определяне на аналитична рамка, основаваща се на доказателства, и обмена на знания и най-добри практики, например чрез семинари на високо равнище или срещи на експертни групи по въпроси, свързани със спорта и социалното приобщаване, както и да направят необходимото резултатите от тези дейности да се разпространяват и внедряват в практиката ефективно;
            
         
               11.
            
            
               да извличат максимална полза от приноса на спорта за постигане на целите на стратегия „Европа 2020“ за интелигентен, устойчив и приобщаващ растеж, особено чрез водещите инициативи в стратегията, между които Европейската платформа за борба с бедността;
            
         
               12.
            
            
               да насърчават, в сътрудничество с всички заинтересовани страни, изграждането на примери за социално приобщаване посредством свързване на спорта с проекти за социално приобщаване, със специална насоченост към местните организации, които са в тесен контакт с гражданите;
            
         
               13.
            
            
               да насърчават, в сътрудничество с всички заинтересовани страни, ефикасното използване на съществуващите фондове на ЕС, включително във връзка с евентуалните бъдещи програми в областта на спорта, за подкрепа на процеса на социално приобщаване в спорта и чрез него.
            
         6.   ПРИКАНВА КОМИСИЯТА:
   
               1.
            
            
               да включи въпроса за социалното приобщаване в спорта и чрез него като приоритет за сътрудничество в областта на спорта, най-вече в предстоящото съобщение на Европейската комисия относно Договора от Лисабон и спорта;
            
         
               2.
            
            
               да направи необходимото социалното приобщаване в спорта и чрез него да се разглежда като един от приоритетите в евентуалните бъдещи предложения за програми на ЕС в областта на спорта, както и да обмисли възможностите за използване на съществуващите фондове, като Европейския социален фонд, Европейския фонд за регионално развитие и програми като „Младежта в действие“ и програмите за учене през целия живот за подкрепа на дейностите в областта на спорта;
            
         
               3.
            
            
               да направи оценка на ефективността на дейностите на равнище ЕС, подкрепени от подготвителни действия в областта на социалното приобщаване.
            
         
      (1)  SN 400/00.
   
      (2)  ОВ L 43, 18.2.2003 г., стр. 1.
   
      (3)  ОВ L 298, 7.11.2008 г., стp. 20.
   
      (4)  Членове 6 и 165 от Договора за функционирането на ЕС.
   
      (5)  COM(2010) 491 окончателен.
   
      ПРИЛОЖЕНИЕ
      
         Политически контекст
      
      
                  1.
               
               
                  Заключения на Европейския съвет от Ница от 7—9 декември 2000 г., приложение IV, Декларация относно специфичните характеристики на спорта и социалната му функция в Европа (1).
               
            
                  2.
               
               
                  Заключения на пролетното заседание на Европейския съвет от 13—14 март 2008 г. (2)
                  
               
            
                  3.
               
               
                  Решение № 1098/2008/ЕО на Европейския парламент и на Съвета от 22 октомври 2008 г. относно Европейската година на борбата с бедността и социалното изключване (2010 г.) (3).
               
            
                  4.
               
               
                  Декларацията на Европейския съвет относно спорта от 11—12 декември 2008 г., част от заключенията на Европейския съвет, приложение 5 (4).
               
            
                  5.
               
               
                  Решение 2010/37/ЕО на Съвета от 27 ноември 2009 г. относно Европейската година на доброволческите дейности за насърчаване на активна гражданска позиция (2011 г.) (5).
               
            
                  6.
               
               
                  Заключения на Европейския съвет от 17 юни 2010 г. (6)
                  
               
            
                  7.
               
               
                  Бялата книга за спорта на Комисията от 11 юли 2007 г. (7)
                  
               
            
                  8.
               
               
                  Съобщение на Европейската комисия относно Договора от Лисабон и спорта (предстои да бъде публикувано през ноември 2010 г.).
               
            
         (1)  SN 400/00 ADD1 REV1 + ADD1 REV2 (de, it, en, el, pt).
      
         (2)  Док. 7652/08, стр. 9 (Заключения на председателството).
      
         (3)  ОВ L 298, 7.11.2008 г., стр. 20.
      
         (4)  17271/08 Приложение 5, стр. 21.
      
         (5)  ОВ L 17, 22.1.2010 г., стр. 43.
      
         (6)  EUCO 13/10.
      
         (7)  COM(2007) 391 окончателен, стр. 4.